钦定古今图书集成/明伦汇编/氏族典/第425卷 > 《廖用贤尚友录》 > 满长武
## 钦定古今图书集成/明伦汇编/氏族典/第425卷 > 《廖用贤尚友录》 > 满长武

按《世语》：伟子长武，年二十四，为大将军掾。高贵乡公
之难，以掾守阊阖掖门。司马文王弟安阳亭侯干欲
入，长武谓干曰：“此门近，公且来，无有入者，可从东掖
门。”干遂从之。参军王羡亦不得入，恨之，因王左右启
王满掾断门不内，人宜推劾。寿春之役，伟从文王至
许，以疾不进。子从求还省疾，事定乃从归，由此内见
恨，收长武考死杖下。